**ინფორმაცია სამინისტროს 27.05.2020 წლის N4840 წერილში მოცემულ შენიშვნებზე რეაგირების თაობაზე**

|  |  |  |
| --- | --- | --- |
| **N** | **სამინისტროს N4840/01; 27.05.2020 წერილით გათვალისწინებული საკითხები** | **შენიშვნაზე რეაგირება** |
| 1. | სანაყაროებისა და სამშენებლო ბანაკის/მოედნის Shp ფაილები. | **შენიშვნა გათვალისწინებულია:** სამშენებლო ბანაკის და სამშენებლო მასალების დასაწყობების მოედნის გეოგრაფიული კოორდინატები მოცემულია გზშ-ის ანგარიშის პარაგრაფში 4.3.1. (იხილეთ ცხრილები 4.3.1.1. და 4.3.1.2.). სამშენებელო ბანაკის და მასალების დასაწყობების მოედნის shp ფაილები მოცემულია დოკუმენტაციის ელექტრონულ ვერსიაში.რაც შეეხება ანძების სამშენებლო მოედნებს, სამშენებლო მოედნების კოორდინატები ემთხვევა ეგხ-ების განთავსების წერტილებს და არ სცდება წარმოდგენილი shp ფაილებით გათვალისწინებულ დაცვის ზონას. სანაყაროებთან დაკავშირებით, გაცნობებთ, რომ როგორც გზშ-ს ანგარიშში იყო მოცემული, ,,ანძების პოლიგონებზე, გრუნტის ამოღების საჭიროება არის მხოლოდ საძირკვლების მოწყობის ფართობებზე. საძირკვლიდან ამოღებული გრუნტის ძირითადი ნაწილის გამოყენებული იქნება უკუყრილების სახით, ანძის საძირკვლის მოწყობის შემდეგ შექმნილი სივრცის შესავსებად, ასევე დემონტირებული ანძების ამოსავსებად. როგორც გზშ-ის ანგარიშშია მოცემული (იხ. გზშ-ის ანგარიშის 4.3.4. თავი), იმ შემთხვევაში თუ ადგილი ექნება ფუჭი ქანების ზედმეტი რაოდენობის წარმოქმნას, მათი განთავსება მოხება მარნეულის და გარდაბნის მუნიციპალიტეტების მერიებთან შეთანხმებულ ტერიტორიებზე. კერძოდ: ქ. გარდაბნის ტერიტორიაზე ფუჭი ქანები გამოყენებული იქნება არსებული ბუნებრივად ჩაღრმავებული ტერიტორიების ამოსავსებად, ხოლო მარნეული მუნიციპალიტეტის ტერიტორიაზე წარმოქმნილი ფუჭი ქანები შეტანილი იქნება ქალაქის ნაგავსაყრელზე ნარჩენების განთავსების უჯრედის ზედაპირის გრუნტით დაფარვისათვის გამოყენების მიზნით.  |
| 2 | საპროექტო ტერიტორიის ნაწილი კვეთს ,,ევროპის ველური ბუნების და ბუნებრივი ჰაბიტატების დაცვის შესახებ" (ბერნის) კონვენციის შესაბამისად შექმნილ ,,ზურმუხტის ქსელის" დამტკიცებულ საიტს (გარდაბანი GE0000019). გზშ-ის ანგარიშში წარმოდგენილი უნდა იყოს კვლევის შედეგებზე დაყრდნობით მომზადებული საკონსერვაციო ღონისძიებების გეგმა.  | საქმიანობის განმახორციელებელი კომპანია, თავის უფლებამოსილების ფარგლებში, საპროექტო დერეფანში გამოვლენილი სახეობების კონსერვაციის მიზნებისთვის, რომლებზე ზემოქმედება ფასდება როგორც საშუალო მნიშვნელობის ან მაღალი, დააწესებს გარკვეულ შეზღუდვებს და აღნიშნული შეზღუდვების შესახებ ინფორმაცია წარმოდგენილია გზშ-ს ანგარიშში, 6.10.1.8.1. ცხრილში - საკონსერვაციო ღონისძიებების გეგმა. |
| 3 | გზშ-ის ანგარიშში მოცემული უნდა იყოს ეგხ-ს განთავსების ტერიტორიის სიტუაციური სქემა (შესაბამისი აღნიშვნებით). კერძოდ, სქემატური ნახაზი თითოეული საყრდენი ანძის ნუმერაციის მითითებით შესაბამის Shp ფაილებთან ერთად. | **შენიშვნა გათვალისწინებულია:** საპროექტო ეგხ-ს ანძები დაინომრა როგორც სიტუაციურ რუკებზე, ასევე, საპროექტო ეგხ-ს shp ფაილებში (იხ. გზშ-ს ანგარიშის 4.1 თავი). |
| 4 | გზშ-ის ანგარიშზე თანდართული „საქართველოს სახელმწიფო ელექტროსისტემის“ წერილით მოთხოვნილია, რომ “220 კვ. ეგხ „ალავერდის“ N17-21 საანკერო მალში N17ა და N17ბ საყრდენების ჩამატებისთვის დატვირთვებიდან გამომდინარე აუცილებელია არსებული N18 შუალედური საყრდენის ახალი ანკერული საყრდენით შეცვლა”. აღნიშნულიდან გამომდინარე გზშ-ის ანგარიშში წარმოდგენილი უნდა იყოს ინფორმაცია არსებული N18 საყრდენის დემონტაჟისა და მისი ახალი საყრდენით შეცვლის ღონისძიებებთან დაკავშირებით შესაბამისი ნუმერაციის მითითებით. | **შენიშვნა გათვალისწინებულია:** გზშ-ს ანგარიშს დაემატა შემდეგი ინფორმაცია: ,,N17 ანძიდან 220 კვ ეგხ ,,ალავერდი’’-ს გადაკვეთაზე, სს ,,საქართველოს სახელმწიფო ელექტროსისტემა’’-ს მიერ გაცემული ტექნიკური პირობის შესაბამისად, განხორციელდება ეგხ ,,ალავერდი’’-ს N18 შუალედური ტიპის საყრდენის, ანკერული ტიპის საყრდენით შეცვლა, ანძის პოლიგონის და ნუმერაციის ცვლილების გარეშე’’ (იხ. გზშ-ს ანგარიშის მე-4 თავი). |